8. ΑΝΑΓΚ. ΝΟΜΟΣ 1839 της 17/22 Ιουλ. 1939 (ΦΕΚ Α΄ 295) Περί διαχειρίσεως των εντός των Απηγορευμένων Ζωνών των Αμυντικών Περιοχών Δημοσίων κτημάτων. Άρθρ.1.-1.Τα εντός των απηγορευμένων Ζώνων των Αμυντικών Περιοχών, των καθοριζομένων υπό των διατάξεων του Α.Ν. 376/1936 «περί μέτρων ασφαλείας οχυρών θέσεων» περιλαμβανόμενα ακίνητα πάσης φύσεως (δάση, αμπελώνες, αγροί, φυτείαι, κλπ.) είτε ταύτα ανήκουν εις το Δημόσιον, είτε περιήλθον εις την κυριότητα αυτού κατόπιν απαλλοτριώσεως, είτε κατέχονται υπό προσωρινήν επίταξιν, τελούσιν υπό την αποκλειστικήν διαχείρισιν της Στρατιωτικής Υπηρεσίας επί τω τέλει της δια καταλλήλου εκμεταλλεύσεως ή δενδροφυτεύσεως αυτών εξυπηρετήσεως των τακτικών αναγκών της παραλλακτικής αποκρύψεως και συντηρήσεως των οχυρών. «Δια Β.Δ/των προκαλουμένων υπό των Υπουργών Στρατιωτικών και Γεωργίας τη προτάσει του Γενικού Επιτελείου Στρατού, δύναται, οσάκις λόγοι ασφαλείας επιβάλλουσι τούτο, να υπάγωνται υπό την αυτήν αποκλειστικήν διαχείρισιν της στρατιωτικής υπηρεσίας και προς τον αυτόν ως άνω σκοπόν εν όλω ή εν μέρει και τα εντός των επιτηρουμένων ζωνών των αμυντικών περιοχών κείμενα ακίνητα, περί ων το προηγούμενον εδάφιον. Κατά τον αυτόν ως άνω τρόπον, εκλιπόντων των ανωτέρω λόγων ασφαλείας, η διαχείρισις των περί ων το προηγούμενον εδάφιον κτημάτων επιτηρουμένων ζωνών επανέρχεται εις τας ασκούσας ταύτην προηγουμένως αρχάς». Τα εντός « » προσετέθησαν δια του Ν.Δ.  1081/1949. 2.Επί της διαχειρίσεως των ανωτέρω κτημάτων δεν ισχύουσιν αι σχετικαί διατάξεις των Νόμων περί Διοικήσεως Δημοσίων Κτημάτων του Δασικού Κώδικος και του Δημοσίου Λογιστικού, επιτρεπομένης της άνευ δημοπρασίας εκμισθώσεως ή εκμεταλλεύσεως αυτών ή της καλλιεργείας των υπό της Στρατιωτικής Υπηρεσίας και της χρησιμοποιήσεως των προϊόντων δια τας ανάγκας του Στρατού, ή της εκποιήσεώς των κατά τα ανωτέρω. Ωσαύτως όσον αφορά τας δαπάνας καλλιεργείας και εκμεταλλεύσεως δεν έχουσιν εφαρμογήν αι διατάξεις περί Δημοσίου Λογιστικού. Ασφάλεια οχυρών θέσεων 36.Η.β.8 «Εξαιρετικώς προς πρόληψιν ζημιών εις τα εντός των υπό την διαχείρισιν της στρατιωτικής υπηρεσίας υπαγομένων απηγορευμένων και επιτηρουμένων ζωνών των αμυντικών περιοχών, κείμενα δάση, και εφ’ όσον λόγοι ασφαλείας επιτρέπουσι τούτο, δύναται δια Β.Δ/τος προκαλουμένου εκάστοτε υπό του Υπουργού των Στρατιωτικών, μετά σύμφωνον γνώμην του Γ.Ε.Σ. να επεκταθή ή ισχύς των διατάξεων του Δασικού Κώδικος δι’ ωρισμένα ή και δι’ άπαντα τα εντός των άνω ζωνών κείμενα δάση. Εις την περίπτωσιν όμως ταύτην, αι αρμόδιαι δασικαί αρχαί και όργανα, υποχρεούνται όπως ενεργώσι συμφώνως προς τας ισχύουσας διατάξεις περί ασφαλείας οχυρών θέσεων και τας υφισταμένας διαταγάς των αρμοδίων στρατιωτικών αρχών όσον αφορά ιδία α)την γενικήν μορφολογίαν του εδάφους, β)την παραλλακτικήν απόκρυψιν των έργων αμύνης (υφισταμένων ή μελετωμένων) και γ)την παραλλακτικήν απόκρυψιν στρατιωτικής αξίας χώρωνκαι συγκοινωνιών. Καθ’ όμοιον τρόπον δύναται οποτεδήποτε να πάυη η ισχύς των διατάξεων του Δασικού Κώδικος εις τα εντός των άνω ζωνών κείμενα δάση». Τα εντός « » προσετέθησαν δια του Ν.Δ.  1081/1949. 3.Πάσα εκμίσθωσις, ή εκχώρησις προς εκμετάλλευσιν των ανωτέρω κτημάτων ενεργείται κατόπιν προηγουμένης επί των όρων αυτής γνωμοδοτήσεως του Γενικού Επιτελείου Στρατού και εγκρίσεως του Υπουργού των Στρατιωτικών. 4.Η εκποίησις των προϊόντων εκμεταλλεύσεως ή καλλιεργείας, των μη αναγκαιούντων τη Στρατιωτική Υπηρεσία, ενεργείται κατόπιν διαταγής του Υπουργού των Στρατιωτικών ή του προς τούτο εξουσιοδοτημένου Διοικητού της οικείας Μεγάλης Μονάδος, βάσει μεν προχείρου διαγωνισμού, εάν το σύνολον της αξίας του εκποιουμένου υλικού δεν υπερβαίνη τας 25.000 δραχμών, βάσει δε δημοσίου διαγωνισμού, εάν το σύνολον της αξίας υπερβαίνη το ποσόν τούτο. Ουχ ήττον επιτρέπεται εις τον Υπουργόν των Στρατιωτικών να διατάσση, κατόπιν προτάσεως της αρμοδίας Μεγάλης Μονάδος, την εκποίησιν προϊόντων, ευρισκομένων εντός της Απηγορευμένης Ζωνης και μη δυναμένων δι’ οικονομικούς ή ετέρους λόγους να αποκομισθώσιν εκείθεν υπό της Στρατιωτικής Υπηρεσίας άνευ διαγωνισμού ή δια διαγωνισμού ενεργουμένου μεταξύ ωρισμένων ατόμων, εφόσον λόγοι ασφαλείας των οχυρών ή εχεμυθείας επιβάλλουσι τούτο. Τα πρακτικά του διαγωνισμού εγκρίνονται υπό του διατάξαντος τον διαγωνισμόν. Σελ.655 Άρθρ.2.-1.Τα εκ της εφαρμογής του ανωτέρω άρθρου προερχόμενα έσοδα κατατίθενται υπέρ του Ταμείου Εθνικής Αμύνης αποτελούντα ίδιον κεφάλαιον προοριζόμενον αποκλειστικώς προς ενίσχυσιν των δια την οχύρωσιν πιστώσεων του Ταμείου τούτου. Εκ του κεφαλαίου δε τούτου καταβάλλονται αι δαπάναι καλλιεργείας και εκμεταλλεύσεως, περί ων το άρθρ. 1 του παρόντος Νόμου. 2.Δια την πρώτην εφαρμογήν του παρόντος Νόμου επιτρέπεται η έκδοσις εντάλματος επί αποδόσει λογαριασμού εις βάρος του Ταμείου Εθνικής Αμύνης δια ποσόν καθορισθησόμενον υπό του Υπουργού των Στρατιωτικών, τη προηγουμένη γνωματεύσει του Γενικού Επιτελείου Στρατού. 3.Ο τρόπος της εισπράξεως και καταθέσεως των εσόδων τούτων της κατά το άρθρ. 1 διαχειρίσεως των κτημάτων και της πληρωμής των δαπανών καθορισθήσεται δια διαταγών του Υπουργού των Στρατιωτικών. Άρθρ.3.-Μισθώσεις ακινήτων πάσης φύσεως εκ των εν τη παρ. 1 του άρθρ. 1 αναφερομένων, περιλαμβανομένων, ή περιληφθησομένων εις Απηγορευμένην Ζώνην, θεωρούνται λελυμέναι από της κοινοποιήσεως των ορίων αυτής. Εν τη περιπτώσει ταύτη καταβάλλεται τω μισθωτή αποζημίωσις δια θετικάς ζημίας κανονιζομένη υπό του Προέδρου Πρωτοδικών της περιοχής ένθα το ακίνητον τελεσιδίκως και αμετακλήτως, επιστρέφονται δε αυτώ τα τυχόν προκαταβεβλημένα ποσά δια μισθώματα πέραν της χρονολογίας της λύσεως της συμβάσεως, επιτρεπομένης άμα και της υπ’ αυτού αποκομίσεως της ηρτημένης εσοδείας κατά τον χρόνον της λύσεως της συμβάσεως. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 